|

52011PC0467

Priekšlikums PADOMES REGULA ar ko izbeidz termiņbeigu pārskatīšanu un daļēju starpposma pārskatīšanu attiecībā uz antidempinga pasākumiem, kurus piemēro konkrētu Ķīnas Tautas Republikas izcelsmes lējumu importam  /* COM/2011/0467 galīgā redakcija - 2011/0205 (NLE) */

	PASKAIDROJUMA RAKSTS1. PRIEKŠLIKUMA KONTEKSTS-  Priekšlikuma pamatojums un mērķiŠis priekšlikums attiecas uz to, kā procedūrā par konkrētu Ķīnas Tautas Republikas izcelsmes lējumu importu piemēro Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”).-  Vispārīgais kontekstsŠis priekšlikums sagatavots, īstenojot pamatregulu un veicot izmeklēšanu saskaņā ar pamatregulā noteiktajām pamatprasībām un procedūras prasībām.-  Spēkā esošie noteikumi priekšlikuma jomāPadomes 2005. gada 25. jūlija Regula (EK) Nr. 1212/2005, ar ko piemēro galīgo antidempinga maksājumu konkrētu Ķīnas Tautas Republikas izcelsmes lējumu importam, kurā jaunākie grozījumi izdarīti ar Padomes Regulu (EK) Nr. 500/2009.-  Atbilstība pārējiem ES politikas virzieniem un mērķiemNepiemēro.2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMI-  Apspriešanās ar ieinteresētajām personāmProcedūrā iesaistītajām ieinteresētajām personām ir bijusi iespēja aizstāvēt savas intereses izmeklēšanas laikā saskaņā ar pamatregulas noteikumiem.-  Ekspertu atzinumu pieprasīšana un izmantošanaNeatkarīgu ekspertu atzinums nebija vajadzīgs.-  Ietekmes novērtējumsŠis priekšlikums ir sagatavots, īstenojot pamatregulu.Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums.3. PRIEKŠLIKUMA JURIDISKIE ASPEKTI-  Ierosināto pasākumu kopsavilkumsKomisija 2010. gada 27. jūlijā paziņoja par termiņbeigu pārskatīšanas sākšanu attiecībā uz spēkā esošajiem antidempinga pasākumiem, ko piemēro konkrētiem Ķīnas Tautas Republikas izcelsmes lējumiem. Pieprasījumu iesniedza uzņēmums Eurofonte septiņu savu locekļu vārdā un uzņēmums Fundiciones de Odena (“pieprasījuma iesniedzēji”), rīkojoties to ražotāju vārdā, kuri ražo nozīmīgu daļu, šajā gadījumā vairāk nekā 25 %, no konkrētu lējumu produkcijas Savienībā. Šīs izmeklēšanas mērķis bija pārbaudīt, vai pasākumu izbeigšana var izraisīt dempinga un Savienības ražošanas nozarei nodarītā kaitējuma turpināšanos un atkārtošanos.Komisija 2010. gada 1. decembrī arī paziņoja par spēkā esošo pasākumu daļējas starpposma pārskatīšanas sākšanu. Pieprasījumu iesniedza Shandong Lulong Group Co. Ltd. , kas ir ražotājs eksportētājs Ķīnas Tautas Republikā. Pārbaude attiecās tikai uz tā dempinga pārbaudi, kas saistīts ar Shandong Lulong Group Co. Ltd. .Termiņbeigu pārskatīšanas izmeklēšanas laikā pieteikuma iesniedzēji oficiāli atsauca savu termiņbeigu pārskatīšanas pieprasījumu.Pēc šīs atsaukšanas Komisijai nav argumentu, kas ļautu domāt, ka Savienības intereses varētu attaisnot termiņbeigu pārskatīšanas izmeklēšanas un daļējas starpposma pārskatīšanas izmeklēšanas turpināšanu, un tādēļ tā ierosina izbeigt izmeklēšanas un atcelt pasākumus.Tāpēc Padomei tiek ierosināts pieņemt pievienoto priekšlikumu regulai, kas iespējami drīz, bet ne vēlāk kā 2011. gada 26. oktobrī, jāpublicē Eiropas Savienības Oficiālajā Vēstnesī .-  Juridiskais pamatsPadomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis.-  Subsidiaritātes principsPriekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro.-  Proporcionalitātes principsPriekšlikums atbilst proporcionalitātes principam šādu iemeslu dēļ.Rīcības forma ir aprakstīta iepriekš minētajā pamatregulā un neparedz valstu lēmumus.Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo varas iestāžu, uzņēmēju un iedzīvotāju finansiālo un administratīvo slogu.-  Juridisko instrumentu izvēleIerosinātais instruments: regula.Citi instrumenti nebūtu piemēroti, jo pamatregula neparedz alternatīvas.4. IETEKME UZ BUDŽETUPriekšlikums neietekmē Savienības budžetu.2011/0205 (NLE)PriekšlikumsPADOMES REGULAar ko izbeidz termiņbeigu pārskatīšanu un daļēju starpposma pārskatīšanu attiecībā uz antidempinga pasākumiem, kurus piemēro konkrētu Ķīnas Tautas Republikas izcelsmes lējumu importamEIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis[1], (“pamatregula”) un jo īpaši tās 9. pantu, un 11. panta 2., 3., 5. un 6. punktu,ņemot vērā priekšlikumu, ko Eiropas Komisija (“Komisija”) iesniedza pēc apspriešanās ar padomdevēju komiteju,tā kā:1.  PROCEDŪRA2.  Spēkā esošie pasākumi3.  Pēc antidempinga izmeklēšanas, kas tika veikta saskaņā ar pamatregulas 5. punktu, Padome ar Regulu (EK) Nr. 1212/2005[2] konkrētu Ķīnas Tautas Republikas izcelsmes lējumu importam noteica galīgu antidempinga maksājumu. Minētajā regulā jaunākie grozījumi izdarīti ar Padomes Regulu (EK) Nr. 500/2009[3].4.  Atsevišķās maksājumu likmes svārstījās no 0 % līdz 37,9 % atkarībā no attiecīgā ražojuma ražotāja, un atlikusī maksājumu likme tika noteikta 47,8 % apjomā.5.  Pārskatīšanas pieprasījumi6.  Pēc paziņojuma publicēšanas par dažu antidempinga pasākumu, ko piemēro konkrētu Ķīnas Tautas Republikas izcelsmes lējumu importam, gaidāmajām piemērošanas beigām[4] Komisija 2010. gada 25. martā saņēma pārskatīšanas pieprasījumu saskaņā ar pamatregulas 11. panta 3. punktu un 2010. gada 29. aprīlī vēl vienu pārskatīšanas pieprasījumu saskaņā ar pamatregulas 11. panta 2. punktu.7.  Pieprasījumu saskaņā ar pamatregulas 11. panta 2. punktu iesniedza uzņēmums Eurofonte septiņu savu locekļu vārdā un uzņēmums Fundiciones de Odena (“pieprasījuma iesniedzēji”), rīkojoties to ražotāju vārdā, kuri ražo nozīmīgu daļu, šajā gadījumā vairāk nekā 25 %, no konkrētu lējumu produkcijas Savienībā.8.  Pieprasījumā bija pirmšķietami pierādījumi, ka, pārtraucot pasākumus, dempings un kaitējums Savienības ražošanas nozarei, iespējams, turpināsies vai atkārtosies.9.  Pieprasījumu saskaņā ar pamatregulas 11. panta 3. punktu iesniedza Shandong Lulong Group Co. Ltd. , kas ir ražotājs eksportētājs Ķīnas Tautas Republikā. Pieprasījums attiecās tikai uz tā dempinga pārbaudi, kas saistīts ar Shandong Lulong Group Co. Ltd. .10.  Pārskatīšanu sākšana11.  Komisija attiecīgi pēc apspriešanās ar padomdevēju komiteju Eiropas Savienības Oficiālajā Vēstnesī publicēja paziņojumu par termiņbeigu pārskatīšanas sākšanu[5] attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes lējumu, kurus patlaban klasificē ar KN kodiem 7325 10 50, 7325 10 92, ex 7325 10 99 (TARIC kods 7325 10 99 10) un ex 7325 99 10 (TARIC kods 7325 99 10 10), importam Eiropas Savienībā.12.  Par termiņbeigu pārskatīšanas izmeklēšanas sākšanu Komisija oficiāli informēja ražotājus eksportētājus, attiecīgos importētājus, Ķīnas Tautas Republikas pārstāvjus, reprezentatīvos lietotājus un Savienības ražotājus. Ieinteresētajām personām paziņojumā par procedūras sākšanu norādītajā termiņā bija dota iespēja rakstiski paziņot savu viedokli un lūgt, lai tās tiktu uzklausītas.13.  Komisija Eiropas Savienības Oficiālajā Vēstnesī publicēja arī paziņojumu par daļējas starpposma pārskatīšanas sākšanu attiecībā uz 7. apsvērumā minētajiem antidempinga pasākumiem[6], kura attiecās tikai uz tā dempinga pārbaudi, kas saistīts ar Shandong Lulong Group Co. Ltd. .14.  TERMIŅBEIGU PĀRSKATĪŠANAS PIEPRASĪJUMA ATSAUKŠANA15.  Pieteikuma iesniedzēji ar 2011. gada 9. jūnija vēstuli Komisijai oficiāli atsauca savu pieprasījumu. Vēstulē pieprasījuma iesniedzēji norādīja, ka, ņemot vērā attiecīgo ekonomikas rādītāju nestabilitāti, nevar izslēgt kaitējumu izraisošu dempingu nākotnē. Viņi uzskata, ka šādos apstākļos Ķīnas importa pieplūdums varētu apdraudēt Savienības ražošanas nozares dzīvotspēju, un tādēļ pieprasījuma iesniedzējiem šķiet, ka Komisijai vajadzētu aktīvi uzraudzīt attiecīgā ražojuma importu un būt gatavai īsā termiņā uzsākt jaunu procedūru.16.  Komisija atzīst, ka lējumu tirgus pēdējā gada laikā ir piedzīvojis ievērojamas pārmaiņas, īpaši sakarā ar neseno ekonomikas krīzi, kura ievērojami ietekmēja būvniecības nozari un lika samazināt publiskos tēriņus infrastruktūras projektiem. Tas izraisīja vispārēju pieprasījuma samazināšanos, kas attiecās arī uz konkrētu lējumu importu. Tā kā nav skaidrs, kā tirgus attīstīsies īstermiņā un vidējā termiņā, nevar pilnīgi izslēgt kaitējumu izraisoša dempinga atkārtošanos. Tādēļ tiek uzskatīts par lietderīgu uzraudzīt attiecīgā Ķīnas Tautas Republikas izcelsmes ražojuma importu Savienībā. Uzraudzības periodam nevajadzētu pārsniegt 24 mēnešus no paziņojuma publicēšanas par pašreizējās procedūras izbeigšanu. Tāpat Komisija arī neizslēdz iespēju, ka tiek sākta jauna izmeklēšana par to pašu ražojumu, ja tiek sniegti pierādījumi par kaitējumu izraisošu dempingu, atbilstīgi pamatregulas prasībām.17.  Saskaņā ar pamatregulas 9. panta 1. punktu un 11. panta 2. punktu procedūru var izbeigt, ja pārskatīšanas pieprasījums ir atsaukts, izņemot gadījumus, kad šāda izbeigšana nav Savienības interesēs.18.  Tika uzskatīts, ka šī procedūra jāizbeidz, jo izmeklēšanā netika atklāti apsvērumi, kas liecinātu, ka tās izbeigšana nav Savienības interesēs. Ieinteresētajām personām tika sniegta attiecīga informācija un dota iespēja iesniegt komentārus. Tomēr netika saņemti nekādi komentāri, kas dotu pamatu nonākt pie cita secinājuma.19.  Tādēļ tika secināts, ka antidempinga termiņbeigu pārskatīšanas procedūra attiecībā uz konkrētu Ķīnas Tautas Republikas izcelsmes lējumu importu Savienībā ir jāizbeidz un spēkā esošie pasākumi jāatceļ.20.  Tāpat tika secināts, ka jāizbeidz arī daļējā starpposma pārskatīšana, kura attiecās tikai uz tā dempinga pārbaudi, kas saistīts ar Shandong Lulong Group Co. Ltd. ,IR PIEŅĒMUSI ŠO REGULU.1. pantsAr šo tiek izbeigta termiņbeigu pārskatīšana un daļēja starpposma pārskatīšana attiecībā uz antidempinga pasākumiem, kurus piemēro, importējot Ķīnas Tautas Republikas izcelsmes nekaļama čuguna un lodveida grafīta čuguna (kaļamā čuguna) lējumus, ko izmanto, lai nosegtu un/vai piekļūtu virszemes vai pazemes sistēmām, un to daļas, un minētais ir vai nav apstrādāts, pārklāts, krāsots vai aprīkots ar citiem materiāliem, izņemot ugunsdzēsības hidrantus, un ko patlaban klasificē ar KN kodiem 7325 10 50, 7325 10 92, ex 7325 10 99 (TARIC kods 7325 10 99 10) un ex 7325 99 10 (TARIC kods 7325 99 10 10), un pasākumi tiek atcelti.2. pantsŠī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī .Šī regula uzliek saistības kopumā un ir tieši piemērojama visās dalībvalstīs.Briselē,Padomes vārdā —priekšsēdētājs [1] OV L 343, 22.12.2009., 51. lpp.[2] OV L 199 29.7.2005., 1. lpp.[3] OV L 151 16.6.2009., 6. lpp.[4] OV C 72, 20.3.2010.,11. lpp.[5] OV C 203, 27.7.2010., 2. lpp.[6] OV C 324, 1.12.2010., 21. lpp.


				|

		52013PC0073

			Priekšlikums PADOMES REGULA, ar ko groza Eiropas Parlamenta un Padomes Regulu (EK) Nr. 1107/2009 saistībā ar Horvātijas pievienošanos /* COM/2013/073 final - 2013/0047 (NLE) */

			   	PASKAIDROJUMA RAKSTS
1.           PRIEKŠLIKUMA KONTEKSTS
Priekšlikums Padomes regulai ir vajadzīgs
saistībā ar gaidāmo Horvātijas Republikas pievienošanos
Eiropas Savienībai.
Līgums starp Eiropas Savienības
dalībvalstīm un Horvātijas Republiku par Horvātijas Republikas
pievienošanos Eiropas Savienībai[1]
(turpmāk “Pievienošanās līgums”) tika parakstīts
2011. gada 9. decembrī Briselē.
Pievienošanās līguma 3. panta
3. punktā paredzēts, ka tas stājas spēkā
2013. gada 1. jūlijā, ja pirms minētās dienas ir
deponēti visi ratifikācijas instrumenti.
Pievienošanās līguma 3. panta
4. punktā paredzēts, ka Savienības iestādes pirms
pievienošanās var pieņemt pasākumus, kas citu starpā
minēti 50. pantā Aktā par Horvātijas Republikas
pievienošanās nosacījumiem un pielāgojumiem Līgumā par
Eiropas Savienību, Līgumā par Eiropas Savienības
darbību un Eiropas Atomenerģijas kopienas dibināšanas
līgumā[2]
(turpmāk “Akts par pievienošanās nosacījumiem”). Šie
pasākumi stājas spēkā, vienīgi stājoties
spēkā Pievienošanās līgumam, un to spēkā stāšanas
diena ir Pievienošanās līguma spēkā stāšanās
diena.
Akta par pievienošanās nosacījumiem
50. pantā noteikts — ja pirms pievienošanās
pieņemtajos iestāžu aktos ir vajadzīgi pielāgojumi
sakarā ar pievienošanos un ja vajadzīgie pielāgojumi nav
paredzēti šajā aktā vai tā pielikumos, vajadzīgos
aktus pieņem Padome vai Komisija (ja sākotnējo aktu
pieņēmusi Komisija).
Eiropas Parlamenta un Padomes 2009. gada
21. oktobra Regulā (EK) Nr. 1107/2009 par augu
aizsardzības līdzekļu laišanu tirgū, ar ko atceļ
Padomes Direktīvas 79/117/EEK un 91/414/EEK[3], paredzēts Savienības
sadalījums zonās ar salīdzināmiem lauksaimniecības,
augu veselības un vides nosacījumiem, lai atvieglotu augu
aizsardzības līdzekļu savstarpēju atzīšanu. Minētās
regulas I pielikumā katra dalībvalsts ir iekļauta
kādā no zonām — ziemeļi, centrs vai
dienvidi — augu aizsardzības līdzekļu atļauju
piešķiršanai.
Šā priekšlikuma mērķis ir pievienot
Horvātiju Regulas (EK) Nr. 1107/2009 I pielikuma dienvidu zonai.
Horvātija būtu jāpievieno to
dalībvalstu sarakstam, kuras ir iekļautas Regulas (EK)
Nr. 1107/2009 I pielikuma dienvidu zonā, ņemot
vērā, ka kopumā Horvātijai raksturīgie
lauksaimniecības, augu veselības un vides nosacījumi ir līdzīgi
tiem, kas pastāv valstīs, kuras jau iekļautas dienvidu
zonā, t. i., Bulgārijā, Grieķijā,
Spānijā, Francijā, Itālijā, Kiprā, Maltā un
Portugālē.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Tā kā šis priekšlikums ir tehnisks un
neietver politisku risinājumu izvēli, nebūtu bijis nozīmes
rīkot apspriešanos ar ieinteresētajām personām vai
sagatavot ietekmes novērtējumu.
3.           PRIEKŠLIKUMA JURIDISKIE
ASPEKTI
Priekšlikuma juridiskais pamats ir Akta par
Horvātijas Republikas pievienošanās nosacījumiem 50. pants.
Subsidiaritātes un proporcionalitātes
principi tiek pilnībā ievēroti.
Savienības rīcība ir nepieciešama
saskaņā ar subsidiaritātes principu, kas noteikts Līguma
par Eiropas Savienību 5. panta 3. punktā, jo tā
attiecas uz Savienības pieņemta tiesību akta tehniskiem
pielāgojumiem. Šajā priekšlikumā ir ievērots
proporcionalitātes princips, kas noteikts LES 5. panta
4. punktā, jo tas nepārsniedz to, kas ir nepieciešams
izvirzītā mērķa sasniegšanai.
4.           IETEKME UZ BUDŽETU
Šis priekšlikums neietekmē budžetu.
2013/0047 (NLE)
Priekšlikums
PADOMES REGULA,
ar ko groza Eiropas Parlamenta un Padomes
Regulu (EK) Nr. 1107/2009 saistībā ar Horvātijas
pievienošanos
EIROPAS SAVIENĪBAS PADOME,
ņemot vērā Līgumu par
Horvātijas pievienošanos un jo īpaši tā 3. panta
4. punktu,
ņemot vērā Aktu par
Horvātijas pievienošanos un jo īpaši tā 50. pantu,
ņemot vērā Eiropas Komisijas
priekšlikumu,
tā kā:
(1)       Eiropas Parlamenta un Padomes
2009. gada 21. oktobra Regulas (EK) Nr. 1107/2009 par augu
aizsardzības līdzekļu laišanu tirgū, ar ko atceļ
Padomes Direktīvas 79/117/EEK un 91/414/EEK[4], I pielikumā ir noteiktas
zonas, kurās iekļautas dalībvalstis ar salīdzināmiem
lauksaimniecības, augu veselības un vides (tostarp klimatiskiem)
nosacījumiem, jo īpaši tādēļ, lai atvieglotu augu
aizsardzības līdzekļu atļauju saņemšanai iesniegto
pieteikumu pārbaudi un šādu atļauju piešķiršanu
Savienībā un savstarpēju atzīšanu.
(2)       Tā kā
Horvātija pievienojas Savienībai, ir nepieciešams Horvātiju
pievienot dienvidu zonai, jo lauksaimniecības, augu veselības un
vides nosacījumi Horvātijā ir līdzīgi tiem, kas
pastāv Bulgārijā, Grieķijā, Spānijā,
Francijā, Itālijā, Kiprā, Maltā un
Portugālē.
(3)       Tādēļ
attiecīgi būtu jāgroza Regulas (EK) Nr. 1107/2009
I pielikums,
IR PIEŅĒMUSI ŠO REGULU.
1. pants
Regulas (EK) Nr. 1107/2009
I pielikumu groza saskaņā ar šīs regulas pielikumu.
2. pants
Šī regula stājas spēkā,
stājoties spēkā Līgumam par Horvātijas pievienošanos,
un tās spēkā stāšanās diena ir minētā
līguma spēkā stāšanās diena.
Šī
regula uzliek saistības kopumā un ir tieši piemērojama
visās dalībvalstīs.
Briselē,
                                                                       Padomes
vārdā —
                                                                       priekšsēdētājs
PIELIKUMS
Regulas (EK)
Nr. 1107/2009 I pielikumu aizstāj ar šādu:
“I PIELIKUMS
Zonu
sadalījums augu aizsardzības līdzekļu atļauju
piešķiršanai, kā noteikts 3. panta 17. punktā
A zona – ziemeļi
Šajā zonā ir šādas
dalībvalstis:
Dānija, Igaunija, Latvija, Lietuva,
Somija, Zviedrija.
B zona – centrs
Šajā zonā ir šādas
dalībvalstis:
Beļģija, Čehijas Republika,
Vācija, Īrija, Luksemburga, Ungārija, Nīderlande, Austrija,
Polija, Rumānija, Slovēnija, Slovākija, Apvienotā
Karaliste.
C zona – dienvidi
Šajā zonā ir šādas
dalībvalstis:
Bulgārija, Grieķija, Spānija,
Francija, Horvātija, Itālija, Kipra, Malta, Portugāle.”
[1]               OV L 112, 24.4.2012., 10. lpp.
[2]               OV L 112, 24.4.2012., 21. lpp.
[3]               OV L 309, 24.11.2009., 1. lpp.
[4]               OV L 309, 24.11.2009., 1. lpp.


               EIROPAS KOMISIJA
            Briselē, 19.7.2016
            COM(2016) 477 final
            2016/0229(COD)
            Priekšlikums
            EIROPAS PARLAMENTA UN PADOMES REGULA,
            ar ko attiecībā uz precēm, kuras ir uz laiku izvestas no Savienības muitas teritorijas pa jūru vai pa gaisu, groza Regulu (ES) Nr. 952/2013, ar ko izveido Savienības Muitas kodeksu

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Eiropas Parlamenta un Padomes 2013. gada 9. oktobra Regulas (ES) Nr. 952/2013, ar ko izveido Savienības Muitas kodeksu (SMK)
                  1
               , mērķis ir veicināt likumīgu tirdzniecību, vienlaikus nodrošinot pienācīgu muitas uzraudzību un cīņu pret krāpšanu.

               SMK stājās spēkā 2013. gada 30. oktobrī, bet to pilnībā piemēro no 2016. gada 1. maija.

               Šā priekšlikuma mērķis ir izdarīt grozījumus SMK 136. pantā, lai nodrošinātu citu SMK noteikumu, īpaši noteikumu par muitas uzraudzību, efektīvu piemērošanu. Šim grozījumam būtu jāstājas spēkā pēc iespējas drīz, lai veicinātu efektīvu muitas uzraudzību.

               Lai veicinātu tirdzniecības plūsmas, SMK 136. pantā norādīts, ka daži noteikumi (jo īpaši tie, kas reglamentē pienākumu iesniegt ievešanas kopsavilkuma deklarāciju, paziņot par jūras kuģa vai gaisa kuģa ierašanos, nodot un uzrādīt preces muitai pie izkraušanas vai pārkraušanas un sagaidīt atļauju pirms preču izkraušanas vai pārkraušanas, un tie, kas reglamentē pagaidu uzglabāšanu) neattiecas uz precēm, kas uz laiku ir izvestas no Savienības muitas teritorijas, pārvietojot tās tiešā maršrutā starp diviem punktiem šajā teritorijā pa jūru vai pa gaisu bez apstāšanās ārpus Savienības. Tomēr šo noteikumu nepiemērošana var apdraudēt efektīvu šo preču muitas uzraudzību.

               SMK 136. pants neizslēdz SMK 134. pantā paredzēto prasību preces, kas ievestas Savienības muitas teritorijā, pakļaut muitas uzraudzībai un, vajadzības gadījumā, muitas kontrolei. Tomēr pašreizējās 136. panta redakcijas rezultātā nav skaidra juridiska pamata pieprasīt uzrādīt šīs preces muitas dienestiem. Ja minētā uzrādīšana nenotiek, muitas dienestiem var būt grūtāk uzraudzīt ārpussavienības preces un Savienības preces, kuru statuss ir jāpierāda.

               Muitas dienestiem šajās nākamajās ostās vai lidostās jābūt iespējai nodrošināt pilnīgu un pareizu ievedmuitas nodokļa un citu maksājumu iekasēšanu un pareizi piemērot ar nodokļiem nesaistītus pasākumus (piemēram, veterināro vai fitosanitāro kontroli), kā arī noteikt riskus attiecībā uz precēm, kas ienāk to ostās vai lidostās.

               Tāpēc, lai nodrošinātu citu SMK noteikumu, īpaši par muitas uzraudzību, pareizu piemērošanu, ir obligāti nepieciešams ierosināt šādi grozīt SMK 136. panta darbības jomu, nodalot ārpussavienības un Savienības preces:

               (1)pirmkārt, vienīgajiem noteikumiem, kurus nepiemēro, kad ārpussavienības preces atkārtoti ieved Savienības muitas teritorijā pēc tam, kad tās uz laiku no šīs teritorijas izvestas pa tiešu jūras vai gaisa transporta maršrutu, būtu jābūt:

               (1)noteikumiem, ar ko reglamentē pienākumu iesniegt ievešanas kopsavilkuma deklarāciju (SMK 127.–130. pants), un

               (2)noteikumiem, ar ko reglamentē pienākumu paziņot par jūras kuģa vai gaisa kuģa ierašanos pirmajai ievešanas muitas iestādei Savienības muitas teritorijā (SMK 133. pants).

               (3)Turpretim noteikumus, kas reglamentē pienākumu nogādāt preces uz konkrētu vietu, uzrādīt tās muitai pie izkraušanas vai pārkraušanas, sagaidīt atļauju pirms izkraušanas vai pārkraušanas, kā arī noteikumus par pagaidu uzglabāšanu šādos gadījumos būtu jāpiemēro, tādējādi nodrošinot pienācīgu muitas uzraudzību;

               (2)otrkārt, situācijai vajadzētu būt līdzīgai attiecībā uz Savienības precēm, kuru statuss ir jāpierāda atbilstīgi SMK 153. panta 2. punktam, jo muitas dienestiem jāspēj pārbaudīt to Savienības statusa apliecinājumu;

               (3)treškārt, noteikumi, ko nepiemēro Savienības precēm, kuras ir saglabājušas savu statusu saskaņā ar SMK 155. panta 2. punktu, var ietvert arī noteikumus, kas reglamentē pienākumu uzrādīt preces muitai pie izkraušanas vai pārkraušanas un pienākumu sagaidīt atļauju pirms to izkraušanas vai pārkraušanas (SMK 139. un 140. pants). Tas ir saistīts ar faktu, ka pat tad, ja preces ir uz laiku izvestas no Savienības muitas teritorijas, to statuss nav mainījies un vairs nav jāpierāda;

               (4)visbeidzot, no SMK 136. panta būtu jāsvītro šādas atsauces:

               (1)būtu jāsvītro atsauce uz SMK 135. panta 1. punktu un 137. pantu, jo preces būtu jānogādā konkrētās muitas dienestu norādītās vietās jebkurā gadījumā,

               (2)būtu jāsvītro atsauce uz SMK 141. pantu, jo 141. panta 1. punktu vajadzētu turpināt piemērot precēm, ko pārvieto saskaņā ar tranzīta procedūru, kad tās tiek ievestas atpakaļ muitas savienībā,

               (3)būtu jāsvītro atsauce uz SMK 144.–149. pantu, jo noteikumi par pagaidu uzglabāšanu jebkurā gadījumā neattiecas uz Savienības precēm un to piemērošana attiecībā uz ārpussavienības precēm tika izslēgta kļūdaini.

               •Saskanība ar citām Savienības politikas jomām

                  Priekšlikuma mērķis ir nodrošināt Regulas (ES) Nr. 952/2013 pareizu piemērošanu, kas pilnībā atbilst esošajiem politikas virzieniem un mērķiem attiecībā uz tādu preču tirdzniecību, kuras ieved Savienības muitas teritorijā vai izved no tās.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               Juridiskais pamats ir Līguma par Eiropas Savienības darbību 207. pants.

               •Subsidiaritāte

               Priekšlikums ir Savienības ekskluzīvā kompetencē saskaņā ar Līguma par Eiropas Savienības darbību 3. panta 1. punkta e) apakšpunktu.

               •Proporcionalitāte

               Priekšlikums nerada nekādu jaunu politikas virzienu salīdzinājumā ar tiesību aktu, kuru paredzēts grozīt; tas tikai groza vienu noteikumu, lai nodrošinātu to, ka tiek pareizi piemēroti citi tās pašas regulas noteikumi. Tā kā Regula (ES) Nr. 952/2013 ir ES tiesību akts, to var grozīt tikai ar līdzvērtīgu tiesību aktu. Dalībvalstis nevar rīkoties atsevišķi.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

                        Apspriešanās ar ieinteresētajām personām

               Tā kā grozījums nemaina Regulas (ES) Nr. 952/2013 būtību, tad pirms minētās regulas pieņemšanas veiktā apspriešanās ar ieinteresētajām personām joprojām ir attiecināma.

               Attiecīgais grozījums ir apspriests arī ar dalībvalstīm un tirdzniecības pārstāvjiem vairākās kopīgās Muitas ekspertu grupas un Tirdzniecības kontaktu grupas sanāksmēs, kur tika panākts konsenss par ierosinātās redakcijas būtību.

                        Ietekmes novērtējums

                        Papildu ietekmes novērtējums nav vajadzīgs. Šis priekšlikums tikai groza vienu noteikumu, lai to saskaņotu ar citiem noteikumiem Regulā (ES) Nr. 952/2013, kas ir Regulas (EK) Nr. 450/2008, par kuru Komisija veica ietekmes novērtējumu, pārstrādāta redakcija.

               4.IETEKME UZ BUDŽETU

                  Ierosinātajam grozījumam nevajadzētu tieši ietekmēt budžetu, bet tas atvieglos pašu resursu iekasēšanu.

               2016/0229 (COD)

               Priekšlikums

               EIROPAS PARLAMENTA UN PADOMES REGULA,

               ar ko attiecībā uz precēm, kuras ir uz laiku izvestas no Savienības muitas teritorijas pa jūru vai pa gaisu, groza Regulu (ES) Nr. 952/2013, ar ko izveido Savienības Muitas kodeksu

               EIROPAS PARLAMENTS UN EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. pantu,

               ņemot vērā Eiropas Komisijas priekšlikumu,

               pēc leģislatīvā akta projekta nosūtīšanas valstu parlamentiem,

               saskaņā ar parasto likumdošanas procedūru,

               tā kā:

               (1)Lai veicinātu tirdzniecības plūsmas, Eiropas Parlamenta un Padomes Regulas (ES) Nr. 952/2013
                  2
                136. pants izslēdz dažu minētās regulas noteikumu piemērošanu precēm, kas ir uz laiku izvestas no Savienības muitas teritorijas, pārvietojot tās starp divām Savienības ostām vai lidostām bez apstāšanās ārpus Savienības. Minētie noteikumi ir noteikumi, kas reglamentē pienākumu iesniegt ievešanas kopsavilkuma deklarāciju, noteikumi par pienākumu paziņot par jūras kuģa vai gaisa kuģa ierašanos, noteikumi, kas reglamentē pienākumu nogādāt preces konkrētās vietās un uzrādīt tās muitas dienestiem vietā, kurā tās izkrauj vai pārkrauj, kā arī noteikumi, kas reglamentē pagaidu uzglabāšanu.

               (2)Līdz ar to nav juridiska pamata, saskaņā ar kuru var likt uzrādīt preces, kas ir izkrautas vai pārkrautas vietā, kur tās atkal ieved Savienības muitas teritorijā pēc tam, kad šīs preces bijušas uz laiku izvestas no tās. Ja preces netiek uzrādītas, muitas dienestiem var rasties grūtības nodrošināt šo preču uzraudzību, un pastāv gan risks, ka netiek pareizi iekasēts ievedmuitas nodoklis un citi maksājumi, gan risks, ka netiek pienācīgi piemēroti ar nodokļiem nesaistīti pasākumi, piemēram, veterinārā un fitosanitārā kontrole.

               (3)Tādēļ Regulas (ES) Nr. 952/2013 136. pants būtu jāgroza, lai ņemtu vērā Savienības un ārpussavienības preču atšķirīgo situāciju.

               (4)Lai nodrošinātu ārpussavienības preču efektīvu muitas uzraudzību, ārpussavienības precēm būtu jāturpina piemērot noteikumus, kas reglamentē pienākumu nogādāt preces konkrētās vietās, uzrādīt tās muitai pie izkraušanas vai pārkraušanas, sagaidīt atļauju pirms izkraušanas vai pārkraušanas, kā arī noteikumus, ar kuriem reglamentē pagaidu uzglabāšanu. Tādēļ 136. pantā būtu jāparedz, ka ārpussavienības precēm netiek piemēroti vienīgi tie noteikumi, ar ko reglamentē pienākumu iesniegt ievešanas kopsavilkuma deklarāciju un pienākumu paziņot par jūras kuģa vai gaisa kuģa ierašanos.

               (5)Lai nodrošinātu Savienības preču efektīvu uzraudzību, 136. pantā būtu jānošķir Savienības preces, kuru statuss ir jāpierāda saskaņā ar Regulas (ES) Nr. 952/2013 153. panta 2. punktu, un Savienības preces, kas ir saglabājušas savu statusu saskaņā ar minētās regulas 155. panta 2. punktu.

               (6)Attiecībā uz Savienības precēm, kuru statuss ir jāpierāda saskaņā ar Regulas (ES) Nr. 952/2013 153. panta 2. punktu, būtu jāizslēdz tikai to noteikumu piemērošana, kuri reglamentē pienākumu iesniegt ievešanas kopsavilkuma deklarāciju un pienākumu paziņot par jūras kuģa vai gaisa kuģa ierašanos, tādējādi ļaujot nodrošināt pienācīgu muitas uzraudzību.

               (7)Regulas (ES) Nr. 952/2013 139. panta noteikumus, ar ko reglamentē pienākumu uzrādīt preces muitai pie izkraušanas vai pārkraušanas, un minētās regulas 140. pantā noteikto pienākumu sagaidīt atļauju pirms preču izkraušanas vai pārkraušanas nevajadzētu piemērot arī Savienības precēm, kuras ir saglabājušas savu statusu saskaņā ar minētās regulas 155. panta 2. punktu, ņemot vērā to, ka pat tad, ja preces ir uz laiku izvestas no Savienības muitas teritorijas, to statuss nav mainījies un vairs nav jāpierāda.

               (8)Atsauces Regulas (ES) Nr. 952/2013 136. pantā uz minētās regulas 135. panta 1. punktu un 137. pantu būtu jāsvītro, lai liktu personai, kas ieved preces Savienības muitas teritorijā, tās nogādāt muitas dienestu norādītā vietā, lai šiem dienestiem vajadzības gadījumā būtu iespējams pārbaudīt, vai preces ir Savienības preces vai ārpussavienības preces.

               (9)Atsauce Regulas (ES) Nr. 952/2013 136. pantā uz minētās regulas 141. pantu būtu jāsvītro, lai būtu skaidrs, ka 141. panta 1. punkts, kas izslēdz konkrētu noteikumu piemērošanu precēm, kuras pārvieto saskaņā ar tranzīta procedūru, tiek piemērots arī tad, kad preces atkal ieved Savienības muitas teritorijā pēc tam, kad tās no šīs teritorijas ir uz laiku izvestas pa tiešu jūras vai gaisa maršrutu.

               (10)Būtu jāsvītro arī atsauce Regulas (ES) Nr. 952/2013 136. pantā uz minētās regulas 144.–149. pantu par pagaidu uzglabāšanu. Šie noteikumi neattiecas uz Savienības precēm jebkurā gadījumā, un to izslēgšana attiecībā uz ārpussavienības precēm ir kļūda, kas būtu jālabo.

               (11)Šai regulai būtu jāstājas spēkā pēc iespējas drīz, lai bez turpmākas kavēšanās nodrošinātu preču efektīvu uzraudzību,

               IR PIEŅĒMUŠI ŠO REGULU.

               1. pants

                Regulas (ES) Nr. 952/2013 136. pantu aizstāj ar šādu:

               “136. pants

               Preces, kas ir uz laiku izvestas no Savienības muitas teritorijas pa jūru vai pa gaisu

               1.
                     Šīs regulas 127.–130. pantu un 133. pantu nepiemēro, ja ārpussavienības preces ieved Savienības muitas teritorijā pēc tam, kad tās ir uz laiku izvestas no šīs teritorijas pa jūru vai pa gaisu un pārvadātas tiešā maršrutā, neapstājoties ārpus Savienības muitas teritorijas.

               2.
                     Šīs regulas 127.–130. pantu un 133. pantu nepiemēro, ja Savienības preces, kuru Savienības preču statuss ir jāpierāda saskaņā ar 153. panta 2. punktu, ieved Savienības muitas teritorijā pēc tam, kad tās ir uz laiku izvestas no šīs teritorijas pa jūru vai pa gaisu un pārvadātas tiešā maršrutā, neapstājoties ārpus Savienības muitas teritorijas.

               3.
                     Šīs regulas 127.–130. pantu un 133., 139. un 140. pantu nepiemēro, ja Savienības preces, kuras pārvieto bez to muitas statusa maiņas saskaņā ar 155. panta 2. punktu, ieved Savienības muitas teritorijā pēc tam, kad tās ir uz laiku izvestas no šīs teritorijas pa jūru vai pa gaisu un pārvadātas tiešā maršrutā, neapstājoties ārpus Savienības muitas teritorijas.".

               2. pants

               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē,

                  Eiropas Parlamenta vārdā —
                        Padomes vārdā —

                  priekšsēdētājs
                        priekšsēdētājs

                     (1)
                  OV L 269, 10.10.2013., 1. lpp.

                     (2)
                  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības muitas kodeksu (OV L 269, 10.10.2013., 1. lpp.).


title: Priekšlikums PADOMES REGULAI ar ko groza Padomes Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldību

text:
Svarīgs juridisks paziņojums

|

52006PC0433

	[pic] | EIROPAS KOPIENU KOMISIJA |Briselē, 1.8.2006COM(2006) 433 galīgā redakcija2006/0148 (CNS)PriekšlikumsPADOMES REGULAIar ko groza Padomes Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldību(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |110 | Priekšlikuma pamatojums un mērķi Ņemot vērā Kopienas attālāko reģionu īpašo strukturālo, sociālo un ekonomisko situāciju zivsaimniecības nozarē un grūtības neformālā sektora regulēšanā, kurš dažkārt šajos reģionos ir nozīmīgs, Padomes pieņemtajai Regulai par Eiropas Zivsaimniecības fondu tika pievienota kopējā Padomes un Komisijas deklarācija īpaši par šo reģionu floti, kā rezultātā nepieciešams grozīt Padomes 30. marta Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldību. |120 | Vispārējais konteksts Iekļaušanas/izslēgšanas un valsts atbalsta atjaunošanai un modernizācijai režīmā attālāko reģionu flotēm ir dots zināms skaits atkāpju, kas noteiktas Regulā (EK) Nr. 639/2004 un kas attiecas uz: o Regulas (EK) Nr. 2371/2002 13. pantu par jaunas jaudas iekļaušanu flotē pieņemto īpašo attālāko reģionu robežlīmeņu apmērā; o Regulas (EK) Nr. 2792/1999 9. panta 1. punkta a) apakšpunktu par valsts atbalsta palielināšanu attālākajos reģionos reģistrēto zvejas kuģu atjaunošanai. Padomes un Komisijas kopējā deklarācija attiecas īpaši uz šo atkāpju pagarināšanu līdz 2006. gada 31. decembrim, un tās rezultātā nepieciešams pārskatīt Regulu (EK) Nr. 639/2004. Deklarācijas rezultātā tāpat par gadu, līdz 2007. gada 31. decembrim, jāpagarina Komisijas ziņojuma par Regulas (EK) Nr. 639/2004 piemērošanu iesniegšanas termiņš Parlamentā un Padomē. |130 | Priekšlikuma jomā spēkā esošie noteikumi Uz Kopienas attālākajos reģionos reģistrēto zvejas flošu pārvaldību attiecas Padomes 2004. gada 30. marta Regula (EK) Nr. 639/2004 un Komisijas 2004. gada 9. decembra Regula (EK) 2104/2004, ar ko nosaka piemērošanas kārtību Padomes Regulai (EK) Nr. 639/2004. |141 | Atbilstība Eiropas Savienības mērķiem un politikai citās jomās Nepiemēro. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |211 | Apspriešanās metodes, galvenās mērķnozares un vispārīgs respondentu raksturojums Nepiemēro. |212 | Atbilžu kopsavilkums un tas, kā tās ņemtas vērā Nepiemēro. |Ekspertu atzinumi un to izmantošana |229 | Ārējs atzinums nebija vajadzīgs. |230 | Ietekmes novērtējums Tā kā tas ir priekšlikums Padomes Regulai, kas izriet no Padomes un Komisijas kopējās deklarācijas, citas izvēles iespējas nepastāv. Tādējādi ietekmes novērtējumam šajā gadījumā nav pamatojuma. |PRIEKšLIKUMA JURIDISKIE ELEMENTI |305 | Ierosināto pasākumu kopsavilkums Kopienas attālākajos reģionos reģistrēto zvejas flošu pārvaldībai paredzēto atkāpju pagarinājums. |310 | Juridiskais pamats Regula (EK) Nr. 639/2004. |329 | Subsidiaritātes princips Priekšlikums attiecas uz jomu, kas ir Kopienas ekskluzīvā kompetencē. Tādējādi subsidiaritātes princips netiek piemērots. |Proporcionalitātes princips Priekšlikums atbilst proporcionalitātes principam šādu iemeslu dēļ. |331 | Nepiemēro. |332 | Nepiemēro. |Instrumentu izvēle |341 | Piedāvātais(-ie) instruments(-i): regula. |342 | Citi instrumenti nebūtu piemēroti turpmāk minēto iemeslu dēļ. Nepiemēro. |IETEKME UZ BUDžETU |409 | Priekšlikums Kopienas budžetu neietekmē. |1.  2006/0148 (CNS)PriekšlikumsPADOMES REGULAIar ko groza Padomes Regulu (EK) Nr. 639/2004 par Kopienas attālākajos reģionos reģistrēto zvejas flošu pārvaldībuEIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 37. pantu un 299. panta 2. punktu,ņemot vērā Komisijas priekšlikumu,ņemot vērā Eiropas Parlamenta atzinumu[1],tā kā:2.  Padomes 2004. gada 30. marta Regulā (EK) Nr. 639/2004 par Kopienas attālākajos reģionos reģistrēto zvejas flošu pārvaldību[2] pieļauta atkāpe no 9. panta 1. punkta a) apakšpunktā paredzētajiem noteikumiem Padomes 1999. gada 17. decembra Regulā (EK) Nr. 2792/1999, kas nosaka sīki izstrādātus Kopienas noteikumus un kārtību attiecībā uz struktūrpalīdzību zivsaimniecības nozarē[3], un no 13. panta Padomes 2002. gada 20. decembra Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku[4].3.  Pēc 2006. gada 19. jūnijā Padomē panāktās politiskās vienošanās attiecībā uz Eiropas Zivsaimniecības fondu ir svarīgi pagarināt līdz 2006. gada 31. decembrim Regulas (EK) Nr. 639/2004 2. panta 4. punktā noteiktās atkāpes, lai ņemtu vērā Kopienas attālāko reģionu īpašo strukturālo, sociālo un ekonomisko situāciju zivsaimniecības nozarē.4.  Regulas (EK) Nr. 639/2004 2. panta 4. punktā noteiktās atkāpes pagarināšanas rezultātā atkāpe 2. panta 5. punktā ir jāpagarina līdz 2008. gada 31. decembrim, lai iekļautu flotē jaudas, kas saņēmušas valsts atbalstu zvejas kuģu atjaunošanai,IR PIEŅĒMUSI ŠO REGULU.1. pantsRegulu (EK) Nr. 639/2004 groza šādi.Regulas 2. panta 4. punktā datumu 2005. gada 31. decembris aizstāj ar datumu 2006. gada 31. decembris.Regulas 2. panta 5. punktā datumu 2007. gada 31. decembris aizstāj ar datumu 2008. gada 31. decembris.Regulas 6. pantā datumu 2006. gada 31. decembris aizstāj ar datumu 2007. gada 31. decembris.2. pantsStāšanās spēkāŠī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī .Šī regula uzliek saistības kopumā un ir tieši piemērojama visās dalībvalstīs.Briselē, 2006. gada …Padomes vārdā —priekšsēdētājs [1] 2006. gada --.-- atzinums[2] OV L 102, 7.4.2004., 9. lpp.[3] OV L 337, 30.12.1999., 10. lpp. Regulā jaunākie grozījumi izdarīti ar Regulu (EK) Nr. 2369/2002 (OV L 358, 31.12.2002., 49. lpp.).[4] OV L 358, 31.12.2002., 59. lpp.